CELEX: 32019D1912
Language: ro
Date: 2019-11-11 00:00:00
Title: Decizia (UE) 2019/1912 a Consiliului din 11 noiembrie 2019 privind poziția care urmează să fie adoptată, în numele Uniunii Europene, în cadrul Comisiei extinse a Eurocontrol, în ceea ce privește principiile de stabilire a bazelor de cost pentru tarifele de rută și pentru calcularea ratei unitare, precum și în ceea ce privește condițiile de aplicare a sistemului de tarife de rută și condițiile de plată

15.11.2019   
               
               
                  RO
               
               
                  Jurnalul Oficial al Uniunii Europene
               
               
                  L 296/28
               
            
         DECIZIA (UE) 2019/1912 A CONSILIULUI
         din 11 noiembrie 2019
         privind poziția care urmează să fie adoptată, în numele Uniunii Europene, în cadrul Comisiei extinse a Eurocontrol, în ceea ce privește principiile de stabilire a bazelor de cost pentru tarifele de rută și pentru calcularea ratei unitare, precum și în ceea ce privește condițiile de aplicare a sistemului de tarife de rută și condițiile de plată
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2) coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul multilateral privind tarifele de rută aeriană (denumit în continuare „acordul”) a intrat în vigoare la 1 ianuarie 1986.
                  
               
                     (2)
                  
                  
                     În temeiul articolului 3 alineatul (2) din acord, Comisia extinsă adoptă principii pe baza cărora se evaluează costurile pentru calculul tarifelor de navigație aeriană, precum și condiții de aplicare și de plată a acestor tarife.
                  
               
                     (3)
                  
                  
                     În cursul celei de a 112-a sesiuni a sale din 26 și 27 iunie 2019, Comisia extinsă a adoptat decizii referitoare la modificările propuse privind principiile de stabilire a bazelor de cost pentru tarifele de rută și pentru calcularea ratelor unitare, precum și la actualizarea condițiilor de aplicare a sistemului de tarife de rută și a condițiilor de plată (denumite în continuare „deciziile”).
                  
               
                     (4)
                  
                  
                     Este oportun să se stabilească poziția care urmează să fie adoptată, în numele Uniunii, în cadrul Comisiei extinse a Eurocontrol, care va aproba aceste modificări în cadrul sesiunii sale ad-hoc din 28 noiembrie 2019, deoarece subiectul deciziilor este reglementat în mare măsură de legislația Uniunii, și anume de Regulamentul de punere în aplicare (UE) 2019/317 al Comisiei (1). Prin urmare, aceste acte ar putea aduce atingere normelor comune sau ar putea modifica domeniul de aplicare al acestora, iar Uniunea are competență externă exclusivă în temeiul articolului 3 alineatul (2) din tratat.
                  
               
                     (5)
                  
                  
                     Scopul deciziilor este de a asigura menținerea coerenței cu normele Uniunii în domeniul transporturilor, în special cu Regulamentul (CE) nr. 549/2004 al Parlamentului European și al Consiliului (2) și cu Regulamentul de punere în aplicare (UE) 2019/317. Prin urmare, este oportun să se susțină adoptarea deciziilor.
                  
               
                     (6)
                  
                  
                     Poziția Uniunii urmează să fie exprimată de statele membre ale Uniunii care sunt membre ale Comisiei extinse a Eurocontrol, acționând împreună,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul procedurii scrise, înaintea sau în timpul sesiunii ad-hoc a Comisiei extinse a Eurocontrol, care va avea loc la 28 noiembrie 2019, este următoarea:
            
                        (a)
                     
                     
                        să se sprijine actualizarea principiilor de stabilire a bazelor de cost pentru tarifele de rută;
                     
                  
                        (b)
                     
                     
                        să se sprijine actualizarea condițiilor de aplicare a sistemului de tarife de rută și a condițiilor de plată.
                     
                  
         
            Articolul 2
            Poziția menționată la articolul 1 este exprimată de statele membre ale Uniunii care sunt membre ale Comisiei extinse a Eurocontrol, acționând împreună.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 11 noiembrie 2019.
            
               
                  Pentru Consiliu
               
               
                  Președintele
               
               F. MOGHERINI
            
         
         
            (1)  Regulamentul de punere în aplicare (UE) 2019/317 al Comisiei din 11 februarie 2019 de instituire a unui sistem de performanță și de tarifare în cadrul cerului unic european și de abrogare a Regulamentelor de punere în aplicare (UE) nr. 390/2013 și (UE) nr. 391/2013 (JO L 56, 25.2.2019, p. 1).
         
            (2)  Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic european (regulament‐cadru) (JO L 96, 31.3.2004, p. 1).